ར་རོ། །དེ་ནས་ལྷའི་དབང་པོ་བརྒྱ་བྱིན་གྱིས་ལྷའི་
བུ་ནོར་བུའི་སྙིང་པོ་དྲི་མ་མེད་པའི་གཏམ་ངན་པ་ཐོས་ནས། བཅོམ་ལྡན་འདས་ཀྱི་སྤྱན་སྔར་
ཤིན་ཏུ་འཇིགས་སྐྲག་སྟེ། ཡིད་མི་དགའ་ནས་འདི་སྐད་ཅེས་གསོལ་ཏོ། །བཅོམ་ལྡན་འདས་
བདག་རེ་བ་མ་མཆིས་པར་འགྱུར་རོ། །བདག་ལ་སྐྱབས་བགྱིད་པ་མ་མཆིས་སོ། །བཅོམ་ལྡན
འདས་ཀྱིས་བཀའ་བསྩལ་པ། ལྷའི་དབང་པོ་འཆི་བདག་གི་ཆད་པ་ཆེན་པོའི་གཉེན་པོ་ཡོད་
ཀྱིས། དེ་བས་ན་རེ་བ་མེད་པར་མ་བྱེད་ཅིག། དེས་ཕྱི་མའི་ཚེ། ཕྱི་མའི་དུས་སེམས་ཅན་དེ་དག་
འཆི་བའི་དུས་ཀྱི་ཚེ། བདེ་བར་འཆི་བའི་དུས་བྱེད་པར་འགྱུར་རོ། །སེམས་ཅན་དམྱལ་བའི་
སྡུག་བསྔལ་དང༌། དུད་འགྲོའི་སྐྱེ་གནས་ཐམས་ཅད་ལས་ཡོངས་སུ་ཐར་པར་འགྱུར་རོ། །དྲན་
པ་ཙམ་གྱིས་སྒྲིབ་པ་ཐམས་ཅད་དང་བྲལ་བར་འགྱུར་རོ། །ཚེ་རིང་བར་འགྱུར་རོ། །ཤིན་ཏུ་
ཡོངས་སུ་དག་པའི་ལུས་ཐོབ་པར་འགྱུར་རོ། །དེ་ནས་ལྷའི་དབང་པོ་བརྒྱ་བྱིན་དང༌། རྒྱལ་པོ་
ཆེན་པོ་བཞི་དང༌། ཚངས་པ་དང༌། ཁྱབ་འཇུག་དང༌། དབང་ཕྱུག་ཆེན་པོས་བཅོམ་ལྡན་འདས་
ག་ལ་བ་དེ་ལོགས་སུ་ཐལ་མོ་སྦྱར་བ་བཏུད་ནས། བཅོམ་ལྡན་འདས་ལ་འདི་སྐད་ཅེས་གསོལ་
ཏོ། །བཅོམ་ལྡན་འདས་རེ་བ་འཕེལ་བར་མཛད་དུ་གསོལ། བཅོམ་ལྡན་འདས་རེ་བ་ཐམས་
ཅད་སྐྱབ་དུ་གསོལ། བཅོམ་ལྡན་འདས་སྐྱེ་འཆིའི་འཇིག་རྟེན་ལས་བསྒྲལ་དུ་གསོལ། བཅོམ་
ལྡན་འདས་འཆི་བས་འཇིགས་པ་ཞི་བར་མཛད་དུ་གསོལ། བཅོམ་ལྡན་འདས་སེམས་ཅན་
དམྱལ་བ་ཆེན་པོའི་སྡུག་བསྔལ་བ་མི་ཟད་པ་བསལ་དུ་གསོལ། བཅོམ་ལྡན་འདས་ཆོས་ཀྱི་
རྒྱལ་པོ་གཤིན་རྗེ་འགུག་ཏུ་གསོལ། བཅོམ་ལྡན་འདས་གླིང་བཞི་པའི་འཇིག་རྟེན་གྱི་ཁམས་
-502-

སྔགས་ལ་འཇུག་པའི་སྒོ་ལས། གཙུག་ཏོར་དྲི་མེད་ཀྱི་སྐོར་བཞུགས། ༢༦༽
ཀྱི་སེམས་ཅན་རྣམས་དབུགས་དབྱུང་དུ་གསོལ། བཅོམ་ལྡན་འདས་སུམ་ཅུ་རྩ་གསུམ་པའི་ལྷ་
རྣམས་ལ་གཟིགས་སུ་གསོལ། བཅོམ་ལྡན་འདས་ཕྱོགས་བཅུའི་འཇིག་རྟེན་གྱི་ཁམས་ན།
ཕྱོགས་བཅུ་ཀུན་གྱི་དེ་བཞིན་གཤེགས་པའི་ཡེ་ཤེས་ཀྱི་ཕྱག་རྒྱ་ཆེན་པོ་དབབ་ཏུ་གསོལ། དེ་
བཞིན་གཤེགས་པའི་བྱིན་གྱི་རླབས་ཀྱིས་བརླབ་ཏུ་གསོལ། བཅོམ་ལྡན་འདས་བདག་ལ་
ཐུགས་བརྩེ་བའི་སླད་དུ་གཉེན་པོ་བརྟེན་པ་ཆེན་པོ་མཛད་དུ་གསོལ། བདེ་བར་གཤེགས་པ་
བཤད་དུ་གསོལ། དེ་ནས་བཅོམ་ལྡན་འདས་དེ་བཞིན་གཤེགས་པ་ཤཱཀྱ་ཐུབ་པས་དེ་སྐད་ཅེས་
གསོལ་བ་ཐུགས་སུ་ཆུད་ནས་རྣམ་པ་ཀུན་ཏུ་རྣམ་པར་གཟིགས་པ་ཞེས་བྱ་བའི་ཏིང་ངེ་འཛིན་
ལ་སྙོམས་པར་བཞུགས་ཏེ། ཏིང་ངེ་འཛིན་ལ་སྙོམས་པར་བཞུགས་པས། རྣམ་པ་ཀུན་ཏུ་འོད་
ཅེས་བྱ་བའི་འོད་ཟེར་གཙུག་ཏོར་གྱི་དབུས་ནས་བྱུང་ནས། དེས་ཕྱོགས་བཅུ་ཀུན་ཏུ་སྣང་བར་
བྱས་ཏེ། རིན་པོ་ཆེའི་གདུགས་ལྟ་བུར་ནམ་མཁའ་ལ་འདུག་པ་དང༌། བཅོམ་ལྡན་འདས་ཀྱིས་
འཛུམ་པར་མཛད་དེ། གཟིགས་ནས་ལྷའི་དབང་པོ་བརྒྱ་བྱིན་ལ་འདི་སྐད་ཅེས་བཀའ་སྩལ་ཏོ། །
ལྷའི་དབང་པོ་ཀུན་ནས་སྒོར་འཇུག་པའི་འོད་ཟེར་གཙུག་ཏོར་དྲི་མ་མེད་པར་སྣང་བ། དེ་བཞིན་
གཤེགས་པ་ཐམས་ཅད་ཀྱི་སྙིང་པོ་དང་དམ་ཚིག་ལ་རྣམ་པར་ལྟ་བ་ཞེས་བྱ་བའི་གཟུངས་
སྔགས་ཟུང་ཞིག། ཕྱག་རྒྱ་གང་གའི་ཀླུང་གི་བྱེ་མ་སྙེད་འབུམ་ཁྲག་དགུ་བཅུ་རྩ་གཉིས་ཀྱི་དེ་
བཞིན་གཤེགས་པ་རྣམས་ཀྱིས་གསུང་ཤིང༌། རྗེས་སུ་ཡིད་རང་བའོ། །གཟུངས་སྔགས་འདི་ནི་
མཐོང་བ་དང་། ཐོས་པ་ཙམ་གྱིས་སྡིག་པ་དང། སེམས་ཅན་དམྱལ་བ་དང༌། དུད་འགྲོ་དང༌།
ངན་འགྲོའི་འཇིགས་པ་ཐམས་ཅད་ལས་རྣམ་པར་གྲོལ་བར་འགྱུར་རོ། །སྔོན་གྱི་ལས་ཀྱི་སྒྲིབ་
པ་ཐམས་ཅད་ཀྱང་རྣམ་པར་འཇིག་པར་འགྱུར་ཞིང༌། སེམས་ཅན་དམྱལ་བ་ཐམས་ཅད་ཀྱང་
འཇིག་པར་འགྱུར་ཏེ། དཔེར་ན་མེ་ཡིས་རྩྭ་བསྲེག་པ། རླུང་གིས་ཐལ་བ་མྱུར་དུ་དེད། །དེ་
བཞིན་ཚེ་རབས་སྔ་མ་ལ། །:བསྲེགས་[བསགས་]པའི་སྡིག་པ་ཐམས་ཅད་སྲེག། དཔེར་ན་
-503-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
ཆར་པ་འབབ་འགྱུར་ཏེ། །རི་ལ་འབབ་ཆུ་འབབ་པ་ཡིས། །ས་ཡི་སྟེང་·ཤིང་ཕྱག་རྒྱ་[གི་ཕྱག་
དར་]དང་། །ཉལ་ཉིལ་ཐམས་ཅད་དེད་པར་འགྱུར། །དེ་བཞིན་གཟུངས་འདི་ཐོས་པ་དང་། །
མཐོང་པ་ཙམ་གྱིས་སྡིག་པ་བྱང༌། །དཔེར་ན་མེ་ཡིས་གསེར་སྲེགས་ན། །སྭས་བཅད་རུང་བ་སྙི་
བར་འགྱུར། །དེ་བཞིན་བཟླས་བརྗོད་བྱས་ཙམ་གྱིས། །ལུས་སྦྱོངས་འགྱུར་ཏེ་ཐེ་ཚོམ་མེད། །
དཔེར་ན་ཉི་མ་ཤར་འགྱུར་ན། །འོད་ཟེར་ཀུན་ཏུ་རབ་ཏུ་འབྱུང༌། །དེ་བཞིན་སུ་ཞིག་གཟུང་
འཆང་བ། །དེ་ཡི་ལུས་ཀྱང་རྣམ་པར་མཛེས། །དཔེར་ན་སྐམ་པོར་ཉ་འདྲེ་ལྡོག། ཆུ་དང་བྲལ་
བས་འཆི་སྒོར་འགྱུར། །ལ་ལས་སླར་ཡང་ཆུ་བོར་ནས། །དེ་ནས་གནས་ཤིང་ཡང་རྩེ་འོ། །དེ་
བཞིན་དྲན་པ་ཙམ་གྱིས་ཀྱང༌། །མི་རྣམས་ཚེ་ནི་ཟློག་པར་བྱེད། །ལྷའི་དབང་པོ་གཟུངས་
སྔགས་བཤད་ཀྱིས་ཉོན་ཅིག་ཞེས་པ་ལ་སོགས་པའོ། །ཕན་ཡོན་གྱི་སྒོ་ནས་གཟུངས་བཤད་
པ་ནི། བཅོམ་ལྡན་འདས་ཀྱིས་བཀའ་སྩལ་པ། ལྷའི་དབང་པོ་གཟུངས་སྔགས་འདི་ལྷའི་བུ་
ནོར་བུའི་སྙིང་པོ་དྲི་མ་མེད་པ་ལ་རྗེས་སུ་སྟོན་ཅིག། དེ་ལ་ཡུན་རིང་པོར་ཕན་པ་དང༌། བདེ་བར་
གྱུར་རོ། །ཀུན་ནས་སྒོར་འཇུག་པའི་འོད་ཟེར་གཙུག་ཏོར་དྲི་མ་མེད་པར་སྣང་བ། དེ་བཞིན་
གཤེགས་པ་ཐམས་ཅད་ཀྱི་སྙིང་པོ་དང༌། དམ་ཚིག་རྣམ་པར་ལྟ་བའི་གཟུངས་སྔགས་བྲིས་ལ་
མཆོད་རྟེན་གྱི་ནང་དུ་བཞུག་གོ། མཆོད་རྟེན་གསར་པའམ་རྙིང་པ་བཅོས་ཀྱང་རུང་ཏེ་དེའི་ནང་
དུ་ཡང་བཞུག་གོ། སྤོས་དང་བྱུག་པ་ཡང་ཕུལ་ལ་གཟུངས་ཀྱི་རིགས་སྔགས་ལན་བརྒྱ་རྩ་
བརྒྱད་དྲན་པར་བྱའོ། །ལན་བརྒྱ་རྩ་བརྒྱད་བསྐོར་བར་བྱའོ། །ཉིན་ཞག་གཅིག་ལ་ཉིན་ལན་
གསུམ་མཚན་ལན་གསུམ་དྲན་པར་བྱའོ། །དེ་ནས་ཉི་མ་ཤར་བ་དང༌། ཤར་ཕྱོགས་སུ་ཁ་
བལྟས་ཏེ། སྤོས་ཀྱི་དཀྱིལ་འཁོར་བྱས་ཏེ། མེ་ཏོག་གིས་གཏོར། ཨ་ཀ་རུ་དང་། དུ་རུ་ཀའི་
བདུག་པས་གདུགས་ཏེ། དེ་བཞིན་གཤེགས་པ་ཐམས་ཅད་ལ་ཕྱག་བྱས་ལ་ལན་བརྒྱ་རྩ་
བརྒྱད་བཟླས་བརྗོད་བྱའོ། །མཆོད་རྟེན་ལ་བརྒྱ་རྩ་བརྒྱད་བཏབ་ལ་རིགས་སྔགས་ཀྱི་སྙིང་པོ་
-504-

སྔགས་ལ་འཇུག་པའི་སྒོ་ལས། གཙུག་ཏོར་དྲི་མེད་ཀྱི་སྐོར་བཞུགས། ༢༦༽
འདི་བྲིས་ཏེ་མཆོད་རྟེན་གྱི་ནང་དུ་བཅུག་ནས་དཀྱིལ་འཁོར་གྱི་སྟེང་དུ་བཞག་ལ། གང་གའི་
ཀླུང་གི་བྱེ་བ་ཁྲག་ཁྲིག་འབུམ་ཁྲག་དགུ་བཅུ་རྩ་དགུའི་བྱེ་མ་སྙེད་ཀྱི་དེ་བཞིན་གཤེགས་པ་
རྣམས་ཀྱི་སྐུ་གདུང་རིང་བསྲེལ་མཆོད་རྟེན་རེ་རེའི་ནང་དུ་བཅུག་པར་འགྱུར་རོ། །རིང་བསྲེལ་
གྱི་སྙིང་པོར་ཡང་འགྱུར་རོ། །སྙིང་པོ་འདི་བྲིས་ལ་བཞུག་གོ། ཨོཾ་ན་མོ་མ་ཏྲེ་ཡད་དྷི་ཀཱ་ན། སརྦ་
ཏ་ཐཱ་ག་ཏྭ་ཧྲི་ད་ཡ་གརྦེ་ཛྭ་ལ་ཛྭ་ལ། དྷརྨ་དྷཏུ་གརྦེ། སཾ་རྦ་ར་མ་མ་ཨ་ཡུར་སཾ་ཤོ་དྷ་ཡ། སཾ་ཤོ་
དྷ་ཡ། ན་མ་སརྦ་པཱ་པཾ། སརྦ་ཏ་ཐཱ་ག་ཏེ། ས་མནྟོཥྚི་ཥ་བི་མ་ལ་བི་ཤུད་དྷེ། ཧཱུཾ་ཧཱུྃ་ཧཱུྃ་ཧཱུྃ།
ཨོཾ་བཾ་ཛཾ་
ཛཾ་སྭཱཧཱ། ཀུན་ནས་སྒོར་འཇུག་པ་གཙུག་ཏོར་དྲི་མ་མེད་པ་ཞེས་བྱ་བ། དུས་གསུམ་གྱི་དེ་
བཞིན་གཤེགས་པའི་སྙིང་པོ་འདི་ལ་གུས་པ་བྱས་ཏེ། མཆོད་རྟེན་གྱི་ལས་བྱས་ན་ཚེ་ཟད་པ་
ཡང་སླར་ནུར་ཏེ། ཚེ་རིང་པོར་སྐྱེད་པར་བྱེད་དོ། །གལ་ཏེ་ཤི་འཕོས་ན་ཡང་སྦྲུལ་གྱི་པགས་པ་
རྗེས་པ་བཞིན་དུ་ལུས་བོར་ནས་བསྐལ་པ་མཉམ་པར་འཇིག་རྟེན་གྱི་ཁམས་བདེ་བ་ཅན་དུ་
འགྲོ་བར་འགྱུར་ཏེ། འཆི་བའི་སྡུག་བསྔལ་མྱོང་བར་མི་འགྱུར་རོ། །ཕྱིན་ཆད་ནམ་ཡང་འཆི་བའི་
ཚོར་བ་མྱོང་བར་མི་འགྱུར་རོ། །ཕྱིན་ཆད་སེམས་ཅན་དམྱལ་བ་དང༌། དུད་འགྲོ་དང་། གཤིན་
རྗེའི་འཇིག་རྟེན་དང༌། ངན་འགྲོར་འགྲོ་ཞིང་སྐྱེ་བར་མི་འགྱུར་རོ། །ཕྱིན་ཆད་སེམས་ཅན་དམྱལ་
བའི་སྒྲ་རྣ་ལམ་དུ་མི་འགྱུར་ན་འབྲས་བུ་རྣམ་པར་སྨིན་པར་འགྱུར་བ་ལྟ་ཅི་སྨོས་ཏེ། དེ་ནི་
གནས་མེད་དོ་ཞེས་པ་ལ་སོགས་པའོ། །གཟུངས་བྲིས་ནས་མཆོད་རྟེན་དུ་བཞུགས་པའི་ཆོག་
ནི་ཀུན་ནས་སྒོར་འཇུག་པ་ཞེས་པ་ལ་སོགས་པའོ། །དེའི་ཕན་ཡོན་ནི་ཀུན་ནས་སྒོར་འཇུག་པ་
གཙུག་ཏོར་དྲི་མ་མེད་པ་ལ་སོགས་པའོ། །ཁྱད་པར་གྱི་ཕན་ཡོན་ནི། དེ་ནས་ལྷའི་དབང་པོ་
བརྒྱ་བྱིན་གྱིས་བཅོམ་ལྡན་འདས་ལ་རིགས་སྔགས་འདི་ཞུས་ནས། ལྷའི་བུ་ནོར་བུའི་སྙིང་པོ་
དྲི་མ་མེད་པ་དང་། ལྷན་ཅིག་ནམ་ལངས་ནས་རང་གི་གནས་སུ་དོང་སྟེ། དེ་བཞིན་གཤེགས་
པས་བཀའ་སྩལ་བ་བཞིན་དུ། ཆོག་རིམ་པ་བཞིན་དུ་མཆོད་རྟེན་གྱི་ལས་བྱས་ནས་བཟླས་
-505-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
བརྗོད་ཀྱི་ཆོག་ཡང་བྱས་པ་དང༌། བྱས་མ་ཐག་ཏུ་ལྷའི་བུ་ནོར་བུའི་སྙིང་པོ་དྲི་མ་མེད་པ་སྡུག་
བསྔལ་ཐམས་ཅད་ཉེ་བར་ཞི་ནས། སྒྲིབ་པ་ཐམས་ཅད་དང་བྲལ་ཏེ་ལུས་རྣམ་པར་དག་ནས་
པགས་པའི་མདོག་ནི་གསེར་གྱི་མདོག་ལྟ་བུར་གྱུར། སྐྲ་དང་མིག་ནི་མཐོན་མཐིང་ལྟ་བུར་གྱུར།
དེ་བཞིན་གཤེགས་པ་ཐམས་ཅད་དངོས་སུ་མཐོང༌། ནམ་མཁའི་དཀྱིལ་ནས་དེ་བཞིན་
གཤེགས་པས་ལེགས་སོ་ལེགས་སོ་ཞེས་བྱ་བའི་གསུང་ནི་བྱུང་ངོ༌། །དེ་ནས་ལྷའི་བུ་དེ་སྒྲིབ་པ་
དང་བྲལ་བའི་ལུས་སུ་འགྱུར་པ་མཐོང་ནས་ཡ་མཚན་ཆེར་བཟུང་ཏེ་རབ་ཏུ་དགའ་ནས། ཨ་ལ་
ལ་སངས་རྒྱས། ཨ་ལ་ལ་རིགས་སྔགས། ཨ་ལ་ལ་ཆོས། འབྲས་བུ་འཕེལ་དུ་སྟོན་པ་བཅོམ་
ལྡན་འདས་དེ་བཞིན་གཤེགས་པ་ཤཱཀྱ་ཐུབ་པ་ཐུགས་རྗེ་མཆོག་ཏུ་ཆེ་བ་ཡིད་བཞིན་གྱི་ནོར་བུ་
དེ་ལྟ་བུ་དེ་ལ་ཕྱག་འཚལ་ལོ། །ཕྱག་འཚལ་ལོ་ཞེས་ཆེད་དུ་བརྗོད་པ་ཆེད་དུ་བརྗོད་དོ། །དེ་ནས་
ལྷའི་བུ་དེ་རང་གི་གནས་སུ་སོང་ནས། ལྷའི་མེ་ཏོག་དང༌། བདུག་པ་དང༌། སྤོས་དང༌། ཕྲེང་བ་
དང༌། བྱུག་པ་སྣ་ཚོགས་སླངས་ཏེ། ལྷའི་གོས་དང༌། སྤུད་པ་དང༌། རྒྱན་ཡང་བླངས་ནས།
གཡོག་འཁོར་ཐམས་ཅད་དང༌། ལྷའི་བུ་མོ་དང་། ལྷའི་ཚོགས་དང༌། ལྷའི་དབང་པོ་བརྒྱ་བྱིན་
ལ་སོགས་པ་དགའ་ལྡན་གྱི་གནས་སུ་སོང་ནས། བཅོམ་ལྡན་འདས་ག་ལ་དེར་སོང་སྟེ་ཕྱིན་
ནས། བཅོམ་ལྡན་འདས་ལ་མཆོད་པ་ཆེན་པོ་བྱས་ཏེ། ལན་བརྒྱ་སྟོང་དུ་བསྐོར་བ་བྱས་ནས་
ཆོས་ཉན་པའི་ཕྱིར་དེ་ཉིད་དུ་བཅོམ་ལྡན་འདས་ཀྱི་སྤྱན་སྔར་འདུག་གོ་ཞེས་པའོ། །ལོ་རྒྱུས་
ཀྱིས་འཕྲོས་ནི། དེ་ནས་རྒྱལ་པོ་ཆེན་པོ་བཞི་དང་། ཚངས་པ་དང་། ཁྱབ་འཇུག་དང༌། དབང་
ཕྱུག་ཆེན་པོ་དང༌། གནོད་སྦྱིན་གྱི་སྡེ་དཔོན་ཆེན་པོ་ལག་ན་རྡོ་རྗེས། བཅོམ་ལྡན་འདས་ག་ལ་
བ་དེ་ལོགས་སུ་ཐལ་མོ་སྦྱར་ཁ་བཏུད་ནས། བཅོམ་ལྡན་འདས་ལ་འདི་སྐད་ཅེས་གསོལ་ཏོ། །
བཅོམ་ལྡན་འདས་ལས་གང་གིས་ལྷའི་བུ་ནོར་བུའི་སྙིང་པོ་དྲི་མ་མེད་པ་ལ་མི་ཟད་པ་ཤིན་ཏུ་
ཚ་བའི་འབྲས་བུ་རྣམ་པར་སྨིན་པ་འབྱུང་བར་འགྱུར། བཅོམ་ལྡན་འདས་ཀྱིས་བཀའ་སྩལ་པ།
-506-

སྔགས་ལ་འཇུག་པའི་སྒོ་ལས། གཙུག་ཏོར་དྲི་མེད་ཀྱི་སྐོར་བཞུགས། ༢༦༽
སྐྱེས་བུ་དམ་པ་ལེགས་སོ་ལེགས་པར་དྲིས་སོ། །དེའི་ཕྱིར་ཉོན་ཅིག་དང༌། ངས་བཤད་པར་
བྱའོ། །ལག་ན་རྡོ་རྗེ་སྔོན་བྱུང་བ་འདས་པའི་དུས་ན། ལྷོ་ཕྱོགས་ཀྱི་རྒྱུད་ན་ཡངས་པ་འཁྱིལ་བ་
ཞེས་བྱ་བའི་གྲོང་འཁྱེར་ཡོད་དེ། དེ་ན་བྲམ་ཟེ་དྲི་མ་མེད་པ་ཞེས་བྱ་བ། མཁས་པ། གསལ་བ།
ཡིད་བཞུངས་པ། གཟུགས་བཟང་ཞིང་མཛེས་པ། ལྟ་ན་སྡུག་པ། མདོག་བཟང་པོ་རྒྱས་པ།
མཆོག་དང་ལྡན་པ་དད་པ་དང་ལྡན་པ། དགེ་བའི་བསམ་པ་ཅན། རིག་པ་སྨྲ་བ་ཞིག་གནས་ཏེ།
དེ་རིགས་སྔགས་ཀྱི་རྒྱལ་པོ་འདི་རྗེས་སུ་སེམས་ཤིང་། དོན་སྒོམ་ལ། མང་དུ་བྱེད་དོ། །སེམས་
ཅན་ཐམས་ཅད་ལ་ཕན་པར་འདོད་དོ། །དེ་དག་གྲོང་འཁྱེར་དེ་ཉིད་ན། ཁྱིམ་བདག་རབ་སྣང་
ཞེས་བྱ་བ། ཕྱུག་པ་ནོར་ཆེ་བ། ལོངས་སྤྱོད་ཆེ་བ། གཡོག་འཁོར་མང་བ་ཞིག་གནས་ཏེ། ཁྱིམ་
བདག་དེ་ནི་དད་པ་དང་མི་ལྡན་ཞིང་གཞན་མུ་སྟེགས་ཅན་ལ་དད་དོ། །བྲམ་ཟེ་དེས་ནི་ཁྱིམ་
བདག་དེ་ལ་ཡང་དང་ཡང་། རིགས་སྔགས་ཀྱི་རྒྱལ་མོ་འདི་སྙིང་པོར་བཅས་པ་བསྒྲགས་ཀྱང༌།
ཁྱིམ་བདག་དེ་ནི་དེ་ལ་དད་པའི་སེམས་མི་སྐྱེད་ཀྱི། དེ་འདི་སྙམ་དུ་སེམས་ཏེ། ངས་བྲམ་ཟེ་འདི་
དུམ་བུ་དུམ་བུར་:སྟུབས་[གཏུབ་]ལ་ཉ་དང་རུས་སྦལ་བསྲེགས་པ་བཞིན་དུ་བོར་ཏེ་ཁ་ངན་
·:རྐྱག་[སྐྱུགས་]གིས་:བརྐང༌[བསྐང་]ངོ་སྙམ་མོ། །འདིས་དེ་བསམ་མ་ཐག། ཁྱིམ་བདག་དེ་
ཤ་བཀྲ་དང་མཛེའི་ནད་ཀྱིས་བཏབ་སོ། །དེ་ནས་འཆི་བའི་དུས་བྱས་ནས། འཆི་ཁར་སྡུག་
བསྔལ་གྱི་ཚོར་བ་ཆེན་པོ་མྱོང་ཏེ། ཤི་ནས་སེམས་ཅན་དེ་མནར་མེད་པ་ཆེན་པོར་སྐྱེས་ཏེ། དེར་
བསྐལ་པའི་ཚད་དུ་སྡུག་བསྔལ་གྱི་ཚོར་བ་མྱོང་ངོ་། །དེ་ནས་ཤི་འཕོས་ནས་ཉ་དང་ཕག་པ་དང༌།